Lietuvos kaimo plėtros 2014–2020 metų programos investicinių priemonių projektų inovatyvumo vertinimo metodikos

priedas

## LIETUVOS KAIMO PLĖTROS 2014–2020 METŲ PROGRAMOS INVESTICINIŲ PRIEMONIŲ INOVATYVUMO VERTINIMO KRITERIJŲ APIBŪDINIMAS

|  |  |  |  |
| --- | --- | --- | --- |
| Subkriterijai | Požymio aprašymas | Nustatymo būdas | Informacijos šaltiniai |
| 1. PRODUKTO, PASLAUGOS INOVACIJA | | | |
| Produktų, paslaugų naujumas | Nauji arba su pasikeitusiomis savybėmis produktai, paslaugos | Planuojamų gaminti produktų ar teikti paslaugų savybių palyginimas su egzistuojančiais analogais ar pakaitalais Lietuvos Respublikos rinkoje | Paraiškoje ir (arba) verslo plane ir (arba) kartu su paraiška pateiktuose dokumentuose nurodyta informacija (pateikiamas bent vienas, jeigu įmanoma, Lietuvos Respublikos rinkoje egzistuojantis analogo ar pakaitalo aprašymas nurodant informacijos šaltinį) |
| 2. TECHNOLOGINIO PROCESO INOVACIJA / MODERNIZAVIMAS | | | |
| Žalingo poveikio žmogui ir aplinkai mažinimas | Teršiančiųjų medžiagų kiekio sumažinimas | Planuojamo įsigyti įrenginio išmetamųjų dujų (anglies monoksido CO ar azoto oksidų NOx) kiekio sumažėjimas, palyginti su ūkio subjekto naudojamu įrenginiu | Paraiškoje ir (arba) verslo plane pateikta informacija |
| Alternatyvių atsinaujinančių energijos šaltinių naudojimas | Nors vienos priemonės gauti energiją iš alternatyvių atsinaujinančių energijos šaltinių (saulės ir vėjo energija, biomasė, biodujos, fotoelektra) įdiegimas | Planuojamas įdiegti atsinaujinančios energijos gavimo šaltinis | Paraiškoje ir (arba) verslo plane ir (arba) kartu su paraiška pateiktuose dokumentuose nurodyta informacija (pvz., komercinis pasiūlymas) |
| Tiksliosios ūkininkavimo sistemos (toliau – TŪS) taikymas ir (arba)  kompiuterizuotas procesų valdymas | Ūkio subjekto augalininkystės ir gyvulininkystės produkcijos gamybos bei pirminio perdirbimo planavimo, atlikimo ir valdymo procesuose diegiamos šiuolaikinės informacinės sistemos ir (arba) naudojama informacinių technologijų programinė, GPS ir kita įranga bei technologijos (kompiuterizuotas gyvulių šėrimas, melžimas, derliaus pirminis perdirbimas, augalų tręšimas, pasėlių stebėjimas ir kt.) | TŪS įdiegimas ūkyje ir (arba) ūkio subjekto gamybos ir perdirbimo procesų analizė | Paraiškoje ir (arba) verslo plane ir (arba) kartu su paraiška pateiktuose dokumentuose nurodyta informacija (pvz., komercinis pasiūlymas, techninė specifikacija ir pan.) |
| Naujų gamybos technologinių procesų taikymas | Diegiamos technologijos kokybiškai gerina gaminamų produktų ar teikiamų paslaugų savybes ir (arba) didina darbo našumą | Produkto ar paslaugų kokybinių savybių ir (arba) kiekybinių savybių (darbo našumo didinimo atveju) palyginimas (prieš ir po technologijos įdiegimo) | Paraiškoje pateikta informacija dėl darbo našumo padidinimo ir (arba) dėl produkto ar paslaugų kokybinių savybių pasikeitimo (palyginti savybes prieš technologijos įdiegimą ir po jo) |
| 3. ORGANIZACINĖ INOVACIJA | | | |
| Gamybos proceso valdymo kokybės gerinimas (ISO ar kt. standartų ir metodų diegimas) | Diegiami valdymo metodai ir valdymo sistemos: kokybės vadybos, aplinkos apsaugos vadybos, RVASVT sistemos, naujų unikalių marketingo sprendimų panaudojimas ar pan. | Ūkio subjekto valdymo sistemos analizė | Paraiškoje ir (arba) verslo plane pateikta informacija, pažymos, sertifikatai ir kt. dokumentai (pvz., diplomas „Žaliasis raktas“) |
| 4. INOVACIJŲ PARTNERYSTĖ | | | |
| Dalyvavimas technologijų platformų arba klasterių, arba slėnių veikloje | Bendradarbiavimas teisiniais pagrindais kuriant naujus produktus, procesus ir technologijas | Su technologijų platformomis, klasteriais arba slėniais pasirašyta jungtinės veiklos sutartis | Paraiškoje ir (arba) verslo plane pateikta informacija ir kt. dokumentai (pvz., sutartis) |

­­\_\_\_\_\_\_\_\_\_\_\_\_\_\_\_\_\_\_\_\_